b'\n_START_ARTICLE_\nGalerija Kristian Krekovi\xc4\x87\n_START_PARAGRAPH_\nGalerija Kristian Krekovi\xc4\x87 je umjetni\xc4\x8dka galerija u Tuzli.\n_START_SECTION_\nPovijest\n_START_PARAGRAPH_\nOtvorena je 10. listopada 2006. godine u Franjeva\xc4\x8dkom samostanu sv. Petra i Pavla u Tuzli. Nazvana je po Kristanu Krekovi\xc4\x87u, poznatom hrvatskom umjetniku iz Bosne, podrijetlom iz Like, koji je u Tuzli poha\xc4\x91ao srednju \xc5\xa1kolu. Galerija je obnovljena uz potporu Vlade Republike Hrvatske i Vlade \xc5\xbdupanije Soli. Projekt su zajedni\xc4\x8dki ostvarili Franjeva\xc4\x8dki samostan Sv. Petra i Pavla u Tuzli i HKD Napredak Tuzla. Galerija nema veliki prostor i neobi\xc4\x8dna je oblika. Prozori su kosi i na plafonu. Prva izlo\xc5\xbeba bila je na samom otvorenju. Izlo\xc5\xbeene su slike tuzlanskog akademskoga slikara Sre\xc4\x87ka Gali\xc4\x87a. Franjeva\xc4\x8dki samostan Tuzla i HKD Napredak najavili su da \xc4\x87e barem jednom mjese\xc4\x8dno biti jedna izlo\xc5\xbeba nekoga akademskoga umjetnika ili neko kulturno doga\xc4\x91anje u Galeriji kao dramsko-scenski nastupi, predstavljanja knjiga i studentske tribine. Izlagali su poznati i \xc5\xa1iroj javnosti "nepoznati umjetnici", slikari i kipari: Ilija Sko\xc4\x8dibu\xc5\xa1i\xc4\x87, Natalija Cime\xc5\xa1, Mladen Ive\xc5\xa1i\xc4\x87, Nada Pivac, Lackovi\xc4\x87 i drugi. Osim njih, u galeriji su predvi\xc4\x91ena mjesta za djela nastala na likovnim kolonijama u Bre\xc5\xa1kama te ostala umjetni\xc4\x8dka djela stvarana na soljanskom podru\xc4\x8dju i \xc5\xa1ire.'